
ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-04-22 Nr. Tp-4
Šakiai


Posėdis įvyko 2016-04-22 1000-1300 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 23 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 


Vaidas Balčiūnas. Informuoju, jog nuo šiandien Tėvynės Sąjungos – Lietuvos Krikščionys demokratai frakcijos seniūne išrinkta Irena Haase. Taip pat informuoju, kad nedalyvausiu svarstant sprendimo projektą „Dėl viešosios įstaigos Šakių ligoninės 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo“. 


Martinas Eimutis. Nusišalinu nuo sprendimo projektų „Dėl pritarimo Šakių rajono savivaldybės Visuomenės sveikatos biuro vadovo 2015 metų veiklos ataskaitai“ bei „Dėl pritarimo rajono savivaldybės vykdomų visuomenės sveikatos priežiūros funkcijų įgyvendinimo 2015 metų ataskaitai“ svarstymo. 


Irena Haase. Siekdama išvengti viešų ir privačių interesų konflikto nusišalinu nuo sprendimo projektų „Dėl rajono savivaldybės tarybos 2016 m. vasario 5 d. sprendimu Nr. T-3 patvirtintos Rajono savivaldybės melioracijos darbų 2016 metų programos papildymo“, „Dėl melioracijos sistemų naudotojų asociacijos „Nyka“ investicinio projekto „Melioracijos sistemų rekonstravimas Šakių rajono Gerdžiūnų kadastrinėje vietovėje“ rengimo ir įgyvendinimo“ ir „Dėl Slavikų melioracijos sistemų naudotojų asociacijos investicinio projekto „Melioracijos sistemų rekonstravimas Šakių rajono Slavikų kadastrinėje vietovėje“ rengimo ir įgyvendinimo“ svarstymo, nes šių klausimų rengėjas yra mano sutuoktinis. 


BALSAVO: „už“ – 23 (vienbalsiai). 


NUTARTA. Leisti tarybos nariams nedalyvauti svarstant atitinkamus sprendimo projektus.    


Juozas Bertašius. Nuo šiandien Lietuvos valstiečių ir žaliųjų sąjungos bei Darbo partijos frakcijos seniūnu išrinktas Tautvydas Šukys. 

Darbotvarkėje buvo 49 klausimai, tačiau komitetų posėdžių metu buvo pateikti 3 papildomi klausimai - Nr. 50. „Dėl pritarimo projektui „Sintautai-Goldap-3“, Nr. 51. Dėl melioracijos sistemų naudotojų asociacijos „Nyka“ investicinio projekto „Melioracijos sistemų rekonstravimas Šakių rajono Gerdžiūnų kadastrinėje vietovėje“ rengimo ir įgyvendinimo ir Nr. 52 „Dėl Slavikų melioracijos sistemų naudotojų asociacijos investicinio projekto „Melioracijos sistemų rekonstravimas Šakių rajono Slavikų kadastrinėje vietovėje“ rengimo ir įgyvendinimo. 


Koalicijos posėdžio metu buvo nutarta klausimus „Dėl turto perdavimo“, „Dėl turto perdavimo Šakių kultūros centrui“ atidėti ir juos pateikti kartu su projektu, kuriame bus numatytos perdavimo bei autobusiukų naudojimo sąlygos. Taip pat siūloma atidėti sprendimo projektą „Dėl Kukarskės globos namų socialinės globos kainos patvirtinimo“, nes manoma, kad turi būti pateiktas kainos pagrindimas, kurį atliktų vidaus audito skyriaus vedėja arba savivaldybės kontrolierė. Sprendimo projektą „Dėl pritarimo Šakių socialinių paslaugų centro vadovo 2015 metų veiklos ataskaitos“ siūloma atidėti, nes šiuo klausimu teikiamas protokolinis pasiūlymas, kurį pagarsins Arvydas Šlėderis.


Arvydas Šlėderis. Siūloma priimti protokolinį sprendimą, kuris Vietos savivaldos įstatymo 18 straipsniu įpareigotų Socialinių paslaugų centrą pripažinti netekusiu galios 2015 m. lapkričio 2 d. įsakymą Nr. V-539, kaip nesuderintą su savivaldybės administracija, kaip to reikalauja įstaigos nuostatai bei įsakymas ekonomiškai nepagrįstas. Taip pat siūloma pavesti savivaldybės administracijai atlikti įstaigos vadovo ir veiklos auditą. 

Bernardinas Petras Vainius. Norėtųsi išgirsti, ką mero pavaduotojas Edgaras Pilypaitis norėjo pasakyti, kai balandžio 15 d. laikraštyje „Draugas“ buvo išspausdinti žodžiai „tvarkos mes ten Socialinių paslaugų centre neįvesime. Politinėmis priemonėmis galime parodyti ar turime stuburą ar ne“. Kalbant apie ataskaitą, tai pastebėtina, kad ji yra pakankamai kvalifikuota, pakankamai aiški, prie kurios, kad ir kaip norėtume prisikabinti, nerandame prie ko. 

Edgaras Pilypaitis. Jeigu tai būtų užsakomasis straipsnis ir būtų mano vardas bei pavardė, tai jūs suprastumėte, kad tai mano oficiali pozicija, o dabar laikraštyje pateiktą citatą panaudojate kaip oficialią mano poziciją. Tai nėra visiškai tikslu, bet aš neatsižadu to ką sakiau. Tai sakydamas turėjau mintyje, kad mes neturime įgaliojimų patys padaryti tvarką. Yra įstaigos vadovas, kuris savo kompetencijos ribose leidžia įsakymus bei kitus įstaigos norminius aktus. Dėl politinio stuburo turėjau mintyje tai, kad ne kartą buvo išreiktą nepritarimo pozicija šiuo klausimu, t.y. dėl direktoriaus pavaduotojo etato pareigybės įvedimo. Buvo Socialinių paslaugų centro kreipimasis į Sveikatos ir socialinės politikos komitetą, kad yra reikalingi trys etatai. 2015 m. gruodžio 2 d. Sveikatos ir socialinės politikos komitetas padarė išvažiuojamąjį posėdį, kurio metu mes aiškiai išreiškėme savo poziciją, dėl šių klausimų. Nepritarimas buvo ir iš komitetų ir iš Socialinės paramos skyriaus vedėjos, kuri rezoliucijoje buvo parašiusi nepritarimą. Buvo pritarta tik vieno socialinio darbuotojo etato įvedimui. Vietos savivaldos įstatymo 18 straipsnis mums leidžia įpareigoti Socialinių paslaugų centro direktorę pripažinti netekusiu galios savo priimtą įsakymą, o dėl ataskaitos, tai ne tik šios įstaigos, bet daugelio įstaigų ataskaitos yra paviršutiniškos. Socialinių paslaugų centro ataskaita parengta gerai, net palyginus su iš įstaigos gaunamais raštais nepalyginamai aukštesne raštingumo kompetencija. Tačiau ataskaitoje nėra nieko užsiminta apie planus keisti etatų struktūrą ir, kad buvo uždirbta papildomai 9000 Eur informacijos taip pat nėra. 


Valdas Stankūnas. Nemalonu, kai aistros persikelia į spaudą ir vyksta atviras susidorojimas su įstaigos vadovu. Jeigu Sveikatos ir socialinės politikos komitetas bei Socialinės paramos skyriaus vedėja įžvelgia kas buvo negerai padaryta šiais metais, tai yra visiškai kiti dalykai, nes mes svarstome vadovo 2015 metų ataskaitą. 


Mindaugas Tarnauskas. Neišgirdome esminių argumentų kodėl ataskaitą reikėtų atidėti, todėl, manau, kad ataskaitą reikia svarstyti. Siūlau šį klausimą darbotvarkėje palikti. 


Juozas Bertašius. Manau, kad ataskaitą galima svarstyti, tačiau, taip pat pritariu Arvydo Šlėderio pasiūlytam protokoliniam nutarimui. 


Raminta Bastytė. Siūlau šio klausimo neatidėti ir ataskaitą svarstyti.       

Algimantas Damijonaitis. Galbūt, Socialinių paslaugų centro direktorė padarė nusižengimą, tačiau tai savivaldybės administracijos reikalas išspręsti. Savivaldybės administracija išsiaiškins, kodėl direktorė pasielgė būtent taip, o ne kitaip, bet ataskaitą turėtų būti svarstoma. 


Romas Pukinskas. Ataskaita svarstoma už praėjusius metus, o papildomo etato įvedimo klausimas iškilo atėjus dirbti naujai administracijai, tai darykime išvadą, kaip tai yra susiję, aš tai traktuoju kaip šantažą. 


Irena Haase. Su Socialinių paslaugų centro direktore niekas nenori susidoroti. Yra normalu išanalizuoti ataskaitą ir priimti atitinkamus sprendimus. Direktoriaus pavaduotojo etatas buvo įvestas 2015 metais, būtent tame laikotarpyje už kurį mes svarstome ataskaitą. Ataskaitoje to nėra paminėta, todėl ir kyla nepasitenkinimas. Manau, kad protokolinis sprendimas turi būti priimtas. 

Eglė Dragūnaitytė. Klausimą svarstyti reikia ir tada galėsime nuspręsti ataskaitai pritarti ar ne. 

Juozas Bertašius. Siūlau balsuoti už protokolinį sprendimą, kurį dar kartą pagarsins Arvydas Šlėderis. 


Arvydas Šlėderis. Įpareigoti rajono savivaldybės administraciją atlikti įstaigos ir vadovo vidaus veiklos auditą bei įpareigoti Socialinių paslaugų centro vadovą pripažinti netekusiu galios 2015 m. lapkričio 2 d. įsakymą Nr. V-539. 


Juozas Bertašius. Priėmus protokolinį sprendimą nebus užkirstas kelias svarstyti įstaigos vadovo veiklos ataskaitą. 


Kęstutis Smirnovas. Siūlau balsuoti atskirai už sprendimo projektą „Dėl pritarimo Šakių socialinių paslaugų centro vadovo 2015 metų ataskaitai“, kad galėtume nuspręsti ar šį klausimą paliekame darbotvarkėje ar jį atidedame. 


Juozas Bertašius. Aš siūlau balsuoti už pateiktą darbotvarkę, kurioje yra sprendimo projektas „Dėl pritarimo Šakių socialinių paslaugų centro vadovo 2015 metų ataskaitai“ bei su pateiktais pakeitimais ir papildymais. 


NUSPRĘSTA. Patvirtinti posėdžio darbotvarkę su pakeitimais ir papildymais:


1. Atidėti sprendimo projektus:


1.1 „Dėl turto perdavimo“;

1.2. „Dėl turto perdavimo Šakių kultūros centrui“;


1.3. „Dėl Kukarskės globos namų socialinės globos kainos patvirtinimo“.


2. Papildyti posėdžio darbotvarkę klausimais:


2.1. „Dėl pritarimo projektui „Sintautai-Goldap-3““;


2.2. „Dėl melioracijos sistemų naudotojų asociacijos „Nyka“ investicinio projekto „Melioracijos sistemų rekonstravimas Šakių rajono Gerdžiūnų kadastrinėje vietovėje“ rengimo ir įgyvendinimo“;


2.3. „Dėl Slavikų melioracijos sistemų naudotojų asociacijos investicinio projekto „Melioracijos sistemų rekonstravimas Šakių rajono Slavikų kadastrinėje vietovėje“ rengimo ir įgyvendinimo“.

BALSAVO: „už“ – 15, „susilaikė“ - 8.
 
DARBOTVARKĖ:


1. Dėl viešosios įstaigos Šakių ligoninės 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo. 

2. Dėl viešosios įstaigos Šakių pirminės asmens sveikatos priežiūros centro 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.

3. Dėl viešosios įstaigos Kudirkos Naumiesčio pirminės sveikatos priežiūros centro 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


4. Dėl viešosios įstaigos Šakių greitosios medicinos pagalbos stoties 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.

5. Dėl viešosios įstaigos Gelgaudiškio ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.



6. Dėl viešosios įstaigos Griškabūdžio ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


7. Dėl viešosios įstaigos Kidulių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


8. Dėl viešosios įstaigos Panemunių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


9. Dėl viešosios įstaigos Lekėčių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


10. Dėl viešosios įstaigos Lukšių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo.


11. Dėl pritarimo Šakių rajono savivaldybės Visuomenės sveikatos biuro vadovo 2015 metų veiklos ataskaitai. 


12. Dėl rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžio nustatymo. 

13. Dėl pritarimo projektui „VšĮ Šakių PASPC odontologijos skyriaus atnaujinimas su įrangos įsigijimu“.

14. Dėl pritarimo rajono savivaldybės vykdomų visuomenės sveikatos priežiūros funkcijų įgyvendinimo 2015 metų ataskaitai. 

15. Dėl rajono savivaldybės visuomenės sveikatos rėmimo specialiosios programos 2016 metų priemonių plano ir sąmatos patvirtinimo. 


16. Dėl rajono savivaldybės tarybos 2015 m. sausio 29 d. sprendimo Nr. T-2 „Dėl rajono savivaldybės tarybos 2014 m. kovo 27 d. sprendimo Nr. T-99 „Dėl rajono savivaldybės bendruomenės sveikatos tarybos sudarymo ir pirmininko skyrimo“ dalinio pakeitimo“ dalinio pakeitimo. 

17. Dėl pritarimo uždarosios akcinės bendrovės „Šakių laidotuvių namai“ vadovo 2015 metų ataskaitai. 

18. Dėl pritarimo likviduojamos uždarosios akcinės bendrovės „Šakių vaistinė“ vadovo 2015 metų ataskaitai. 

19. Dėl pritarimo uždarosios akcinės bendrovės „Šakių autobusų parkas“ vadovo 2015 metų ataskaitai. 

20. Dėl pritarimo uždarosios akcinės bendrovės „Šakių šilumos tinklai“ vadovo 2015 metų ataskaitai. 

21. Dėl pritarimo uždarosios akcinės bendrovės „Šakių vandenys“ vadovo 2015 metų ataskaitai. 

22. Dėl pritarimo uždarosios akcinės bendrovės „Šakių komunalinis ūkis“ vadovo 2015 metų ataskaitai

23. Dėl pritarimo savivaldybės administracijos ir jai pavaldžių ir (arba) jos valdymo sričiai priskirtų viešųjų juridinių asmenų 2015 metų finansų kontrolės būklės ataskaitai. 

24. Dėl ilgalaikės paskolos ėmimo. 

25. Dėl negyvenamųjų patalpų, esančių Plokščių seniūnijoje, Kubilių kaime, Nemuno g. 4, perdavimo asociacijai Kubilių krašto bendruomenės centrui pagal panaudos sutartį. 


26. Dėl rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo papildymo. 


27. Dėl rajono savivaldybės tarybos 2015 m. kovo 26 d. sprendimu Nr. T-93 patvirtinto Rajono savivaldybės socialinio būsto, kaip rajono savivaldybės būsto fondo dalies, sąrašo papildymo. 


28. Dėl panaudos sutarties su asociacija Senovės baltų atkuriamosios istorijos klubu „Sūduvos tauras“ nutraukimo. 

29. Dėl Valstybės turto pripažinimo netinkamu (negalimu) naudoti. 

30. Dėl turto nurašymo. 


31. Dėl pritarimo rekonstruoti pastatą. 


32. Dėl pritarimo Šakių socialinių paslaugų centro vadovo 2015 metų veiklos ataskaitai. 


33. Dėl vienkartinės paramos Pranei Onai Jucaitienei skyrimo. 


34. Dėl asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo. 


35. Dėl rajono savivaldybės tarybos 2016 m. vasario 5 d. sprendimu Nr. T-3 patvirtintos Rajono savivaldybės melioracijos darbų 2016 metų programos papildymo. 


36. Dėl uždarosios akcinės bendrovės „Šakių vandenys“ 2016-2018 metų geriamojo vandens tiekimo ir nuotekų tvarkymo, paviršinių nuotekų tvarkymo veiklos ir plėtros plano patvirtinimo. 


37. Dėl Šakių „Berželio“ mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo. 


38. Dėl rajono savivaldybės tarybos 2016 m. vasario 18 d. sprendimo Nr. T-53 „Dėl pritarimo sutarčiai ir įgaliojimo suteikimo“ papildymo. 


39. Dėl savivaldybės biudžetinės įstaigos Sintautų kultūros centro Keturnaujienos laisvalaikio salės ir Veršių laisvalaikio salės uždarymo. 

40. Dėl savivaldybės biudžetinės įstaigos Sintautų kultūros centro nuostatų patvirtinimo. 

41. Dėl rajono savivaldybės teritorijoje esančių kapinių sąrašo sudarymo ir skelbimo interneto svetainėje tvarkos aprašo patvirtinimo. 

42. Dėl pritarimo projektui „Ekologinio turizmo plėtra“. 


43. Dėl pritarimo projektui „Draugystės parkai-2“. 


44. Dėl pritarimo projektui „Tvari Šešupės euroregiono plėtra pristatant kultūrinį ir gamtinį paveldą“. 


45. Dėl rajono savivaldybės tarybos 2014 m. balandžio 30 d. sprendimo Nr. T-171 „Dėl pritarimo projektui „Šakių rajono savivaldybės kultūros centro pastato rekonstravimas“ pakeitimo. 


46. Dėl rajono savivaldybės tarybos 2015 m. spalio 16 d. sprendimo Nr. T-190 „Dėl pritarimo projekto „Šakių rajono savivaldybės socialinio būsto plėtra“ rengimui ir įgyvendinimui“ dalinio pakeitimo. 


47. Dėl pritarimo projektui „Sintautai-Goldap-3“.


48. Dėl melioracijos sistemų naudotojų asociacijos „Nyka“ investicinio projekto „Melioracijos sistemų rekonstravimas Šakių rajono Gerdžiūnų kadastrinėje vietovėje“ rengimo ir įgyvendinimo.


49. Dėl Slavikų melioracijos sistemų naudotojų asociacijos investicinio projekto „Melioracijos sistemų rekonstravimas Šakių rajono Slavikų kadastrinėje vietovėje“ rengimo ir įgyvendinimo.


Juozas Bertašius. Po posėdžio norės pasisakyti Kauno apygardos probacijos tarnybos pareigūnai, kurie pristatys Probacijos tarnybos veiklą (10-15 min.); Antanas Vincas Bacevičius, kuris nori pasisakyti dėl Antikorupcijos komisijos, kuri neatsako į jo pateiktus klausimus ir dėl Juozo Bertašiaus pateiktos informacijos. Mano pateiktas atsakymas yra teisingas ir pagrįstas, kuris buvo išsiųstas registruotu laišku. Toliau norės pasisakyti Raminta Bastytė ir Mindaugas Tarnauskas. 

Iš posėdžių salės išėjo tarybos narys Vaidas Balčiūnas. Toliau posėdyje dalyvauja 22 tarybos nariai. 


1. SVARSTYTA. Viešosios įstaigos Šakių ligoninės 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.  


NUSPRĘSTA. Pritarti sprendimo projektui (sprendimas Nr. T-119).


BALSAVO: „už“ – 22, „nedalyvavo balsavime“ – 1.


2. SVARSTYTA. Viešosios įstaigos Šakių pirminės asmens sveikatos priežiūros centro 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-120).


BALSAVO: „už“ – 22, „nedalyvavo balsavime“ – 1.


Į posėdžių salę grįžo tarybos narys Vaidas Balčiūnas. Toliau posėdyje dalyvauja 23 tarybos nariai. 


3. SVARSTYTA. Viešosios įstaigos Kudirkos Naumiesčio pirminės sveikatos priežiūros centro 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-121).


BALSAVO: „už“ – 23 (vienbalsiai).


4. SVARSTYTA. Viešosios įstaigos Šakių greitosios medicinos pagalbos stoties 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-122).


BALSAVO: „už“ – 23 (vienbalsiai).


5. SVARSTYTA. Viešosios įstaigos Gelgaudiškio ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-123).


BALSAVO: „už“ – 23 (vienbalsiai).

6. SVARSTYTA. Viešosios įstaigos Griškabūdžio ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-124).


BALSAVO: „už“ – 23 (vienbalsiai).

7. SVARSTYTA. Viešosios įstaigos Kidulių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

Raminta Bastytė. Noriu pagirti Kidulių ambulatorijos vadovybė už nuolat atnaujinamą interneto svetainę. Kiti įstaigų vadovai teigia, kad interneto svetainė nuolat atnaujinama, tačiau jos nėra net sukurta. Atkreipiu dėmesį į tai, kad įžūlu taip rašyti. 


NUSPRĘSTA. Pritarti sprendimo projektui (sprendimas Nr. T-125).


BALSAVO: „už“ – 23 (vienbalsiai).


8. SVARSTYTA. Viešosios įstaigos Panemunių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-126).


BALSAVO: „už“ – 23 (vienbalsiai).

9. SVARSTYTA. Viešosios įstaigos Lekėčių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-127).


BALSAVO: „už“ – 23 (vienbalsiai).

10. SVARSTYTA. Viešosios įstaigos Lukšių ambulatorijos 2015 metų finansinių ataskaitų rinkinio patvirtinimo, pritarimo vadovo veiklos ataskaitai bei 2016 metų veiklos užduočių nustatymo klausimai. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-127).


BALSAVO: „už“ – 23 (vienbalsiai).

Iš posėdžių salės išėjo tarybos narys Martinas Eimutis. Toliau posėdyje dalyvauja 22 tarybos nariai. 


11. SVARSTYTA. Pritarimo Šakių rajono savivaldybės Visuomenės sveikatos biuro vadovo 2015 metų veiklos ataskaitai klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-129).


BALSAVO: „už“ – 22, „nedalyvavo balsavime“ – 1.


Į posėdžių salę grįžo tarybos narys Martinas Eimutis. Toliau posėdyje dalyvauja 23 tarybos nariai. 


12. SVARSTYTA. Rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžio nustatymo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-130).


BALSAVO: „už“ – 23 (vienbalsiai).


13. SVARSTYTA. Pritarimo projektui „VšĮ Šakių PASPC odontologijos skyriaus atnaujinimas su įrangos įsigijimu“ klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-131).


BALSAVO: „už“ – 23 (vienbalsiai).

Iš posėdžių salės išėjo tarybos narys Martinas Eimutis. Toliau posėdyje dalyvauja 22 tarybos nariai. 


14. SVARSTYTA. Pritarimo rajono savivaldybės vykdomų visuomenės sveikatos priežiūros funkcijų įgyvendinimo 2015 metų ataskaitai klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.

NUSPRĘSTA. Pritarti sprendimo projektui (sprendimas Nr. T-132).


BALSAVO: „už“ – 22, „nedalyvavo balsavime“ – 1.

15. SVARSTYTA. Rajono savivaldybės visuomenės sveikatos rėmimo specialiosios programos 2016 metų priemonių plano ir sąmatos patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 



NUSPRĘSTA. Pritarti sprendimo projektui (sprendimas Nr. T-133).


BALSAVO: „už“ – 22, „nedalyvavo balsavime“ – 1.

16. SVARSTYTA. Rajono savivaldybės tarybos 2015 m. sausio 29 d. sprendimo Nr. T-2 „Dėl rajono savivaldybės tarybos 2014 m. kovo 27 d. sprendimo Nr. T-99 „Dėl rajono savivaldybės bendruomenės sveikatos tarybos sudarymo ir pirmininko skyrimo“ dalinio pakeitimo“ dalinio pakeitimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.  


NUSPRĘSTA. Pritarti sprendimo projektui (sprendimas Nr. T-134).


BALSAVO: „už“ – 22, „nedalyvavo balsavime“ – 1.

17. SVARSTYTA. Pritarimo uždarosios akcinės bendrovės „Šakių laidotuvių namai“ vadovo 2015 metų ataskaitai klausimas. 


Pranešėja Janė Dėdinienė, UAB „Šakių laidotuvių namai“ direktorė.  


Mindaugas Tarnauskas. Šiais metai įmonės pelnas sudarė daugiau nei 16 000 Eur už kuriuos bus remontuojamas įstaigos pastato stogas. Ar yra numatyti darbai ateinantiems metams?


Į posėdžio salę grįžo tarybos narys Martinas Eimutis. Toliau posėdyje dalyvauja 23 tarybos nariai.


Janė Dėdinienė. Planuose yra išplėsti patalpas bei renovuoti visus laidotuvių namus. Turėjau vilties, kad savivaldybė tam skirtų lėšų, nes tai numatyta strateginiame plėtros plane, tačiau atsisakius finansuoti mes kaupsime savo lėšas ir panaudosime pelną. 

Mindaugas Tarnauskas. Dividendais savivaldybės nesiruošiate paremti?


Janė Dėdinienė. Ne. Nes viskas skirta ūkio plėtrai. 


Raminta Bastytė. Jūsų vystoma veikla mieste yra gera, tačiau ar galima atrasti bendradarbiavimą su seniūnijomis, nes šios paslaugos žmonėms yra reikalingos. 


Janė Dėdinienė. Su seniūnijomis mes bendradarbiaujame ir atrodo visus poreikius tenkiname. Klausimas yra tik dėl patalpų seniūnijose, kurioms įrengti lėšų mes neturime. 


Romas Pukinskas. Kaip jūs vertinate aplinką prie laidotuvių namų, kur yra blogos kokybės keliai bei nėra pėsčiųjų takų?


Janė Dėdinienė. Tai mūsų netenkina ir tai mes esame išsakę raštuose, kurie yra nugulę savivaldybės stalčiuose ir į juos atsakymo mes nesame gavę. 


Juozas Bertašius. Ūkio skyriaus vedėjas prašau pasakyti, kokie darbai suplanuoti šiais metais bei kokie yra numatyti ateityje?


Kęstutis Kuncaitis. Norint atlikti darbus iš Kelių priežiūros plėtros programos tai tas kelias pirmiausiai turi būti apskaitomas. Praeitų metų lapkričio 27 d. tarybos sprendimu, įvažiavimas prie laidotuvių namų, įtrauktas į gatvių apskaitą. Rengiant trimetę programą šis kelias į 2016 metus nepapuolė. Kai 2017 metais bus koreguojamas jau priimtas sprendimas, tada bus svarstomas šis klausimas.  

Juozas Bertašius. Suraskite variantą, kad šiuos darbus būtų galima atlikti kaip prioritetinius. 


NUSPRĘSTA. Pritarti sprendimo projektui (sprendimas Nr. T-135).


BALSAVO: „už“ – 23 (vienbalsiai).

18. SVARSTYTA. Pritarimo likviduojamos uždarosios akcinės bendrovės „Šakių vaistinė“ vadovo 2015 metų ataskaitai klausimas. 


Pranešėja V.Krankauskienė, UAB „Šakių vaistinė“ likvidatorė.   


NUSPRĘSTA. Pritarti sprendimo projektui (sprendimas Nr. T-136).


BALSAVO: „už“ – 23 (vienbalsiai).

19. SVARSTYTA. Pritarimo uždarosios akcinės bendrovės „Šakių autobusų parkas“ vadovo 2015 metų ataskaitai klausimas. 


Pranešėjas Tomas Povilaitis, UAB „Šakių autobusų parkas“ direktorius.  


Raminta Bastytė. Ataskaitoje visai neužsimenama apie inovatyvius sprendimus. Jūsų veikloje didelę dalį sudaro kuro sąnaudos. Ar negalvojote apie tokias technologijas kaip transporto bei kuro sekimas? 


Tomas Povilaitis. Kuro taupymas yra pagrindinė problema kuriam skiriamas didžiausias dėmesys. Peržiūrimos kuro normos, mažinami autobusai keičiant juos į ekonomiškesnius. Manau, kad sekimo priemonės reikalingos ten, kur nėra nustatyti maršrutai. 


Vaidas Balčiūnas. Paskutinis maršrutas iš Kauno į Šakius yra apie 20 val. į kurį dažnai studentai nespėja. Ar negalima padaryti vėlesnio maršruto?


Tomas Povilaitis. Ankstyvi ir vėlyvi reisai yra visi nuostolingi. 


Tomas Skaizgirys. Ataskaitoje pažymėta, kad buvo pirktas 2011 metų automobilis VW Passat. Pagal dabartinę situaciją gal geriau pirkti naują ir mažą automobilį, kuris būtų ekonomiškas. Taip pat reikėtų stengtis, kad žiemos metu autobusams kuras nesibaigtu pakelėje. 

Martinas Eimutis. Autobusų stotelėse yra nurodomas tik Šakių autobusų parko autobusų važiavimo tvarkaraštis, o kitų vežėjų nėra nurodyta ir tai sukelia nepatogumus gyventojams.


Tomas Povilaitis. Privatūs vežėjai su Šakių autobusų parku turi sudaryti sutartis, nes tai yra mokama paslauga ir patiriamos sąnaudos. 

Juozas Bertašius. Manau, kad nesvarbu ar vežėjas sudaręs sutartis, bet tokia informacija turėtų pasiekti visus keleivius.  

Edgaras Pilypaitis. Kai yra paslauga tai norėtųsi ir kokybės. Suprantama, kai yra trumpi atstumai, tai autobusui nėra kada įsivažiuoti, tačiau keista, kai užsakomaisiais reisais autostradoje vairuotojas važiuoja 70 km/h greičiu. Taip pat raginu pasižiūrėti lankstesnę rinkodaros politiką, kad mūsų rajono įstaigos galėtų užsakyti jūsų autobusus ir lėšas palikti rajone, o ne kitur. 


Tomas Povilaitis. Nusiskundimų niekada neteko girdėti, nes kaina visada yra derinama prie kliento. 

Martinas Eimutis. Kol bus išspręstas klausimas dėl visų vežėjų važiavimo laiko pateikimo tvarkaraščiuose, seniūnijų seniūnai tokią informaciją gali skelbti seniūnijų lentose. 


NUSPRĘSTA. Pritarti sprendimo projektui (sprendimas Nr. T-137).


BALSAVO: „už“ – 23 (vienbalsiai).

20. SVARSTYTA. Pritarimo uždarosios akcinės bendrovės „Šakių šilumos tinklai“ vadovo 2015 metų ataskaitai klausimas. 


Pranešėjas Laimutis Kasparevičius, UAB „Šakių šilumos tinklai“ direktorius.  


Mindaugas Tarnauskas. Patvirtinus ataskaitas įmonės vadovai turėtų parengti aiškius planus, kokius rodiklius planuoja pasiekti. Kad kitais metais vadovaujantis kriterijais būtų galima vertinti įmonių vadovų ataskaitas. Kontrolės komitetas pateikė pasiūlymą, kad tiek UAB „Šakių vandenys“, tiek UAB „Šakių šilumos tinklai“ būtų įsteigtas kolegialus organas – valdyba. Ar vadovas tokiam pasiūlymui pritartų?


Laimutis Kasparavičius. Valdyba dirbo nuo 2001 metų, kuri priiminėjo sprendimus. Kai buvo valdyba, man tada buvo lengviau, nes sprendimai buvo priimami kolegialiai. Tai yra neblogas siūlymas. 

Iš posėdžių salės išėjo tarybos narys-mero pavaduotojas Edgaras Pilypaitis. Toliau posėdyje dalyvauja 22 tarybos nariai. 


NUSPRĘSTA. Pritarti sprendimo projektui (sprendimas Nr. T-138).


BALSAVO: „už“ – 22, „Nedalyvavo balsavime“ - 1.

21. SVARSTYTA. Pritarimo uždarosios akcinės bendrovės „Šakių vandenys“ vadovo 2015 metų ataskaitai klausimas. 


Pranešėjas Kęstutis Vilkauskas, UAB „Šakių vandenys“ direktorius. 

Mindaugas Tarnauskas. Kaip vertinate tai, kad įmonėje būtų įsteigtas kolegialus organas – valdyba?

Į posėdžių salę grįžo tarybos narys-mero pavaduotojas. Toliau posėdyje dalyvauja 23 tarybos nariai. 


Kęstutis Vilkauskas. Jeigu tai bus geriau, skaidriau aš nesu prieš. 


NUSPRĘSTA. Pritarti sprendimo projektui (sprendimas Nr. T-139).


BALSAVO: „už“ – 23 (vienbalsiai).

22. SVARSTYTA. Pritarimo uždarosios akcinės bendrovės „Šakių komunalinis ūkis“ vadovo 2015 metų ataskaitai klausimas. 


Pranešėjas Darius Mikelionis, UAB „Šakių komunalinis ūkis“ direktorius. 

Dinara Gudaitienė. Kodėl veiklos ataskaitoje nėra nurodytas pelnas arba minusas?


Darius Mikelionis. Prie ataskaitos yra pateikta pelno (nuostolio) ataskaita, kurioje viskas matosi. 


Algimantas Damijonaitis. Kaip manote, ar teisingai pradėjote daugiabučių namų gyventojų apmokestinimą? Su šia veikla nebuvo supažindinti žmonės bei seniūnai. Manau, kad žmonėms turėjo būti išaiškinta už ką renkamas mokestis, kur jo lėšos pateks, o ne iš karto pateikti nesuprantamas sąskaitas. 


Darius Mikelionis. Šis nepasitenkinimas jau buvo kilęs 2014 metais, kai UAB „Šakių vandenys“ kreipėsi į savivaldybės administraciją dėl galimybės sutvarkyti daugiabučių namų administravimą. Mes manėme, kad yra negerai, kai daugiabučiai namai yra neprižiūrimi, juos tvarko seniūnija. Kai buvo gautas savivaldybės administracijos direktoriaus įsakymas, kad šią veiklą pradėti vykdyti nuo sausio 1 d., jau pirmą savaitę pradėjome platinti informaciją. Per sausio mėnesį visiems namams buvo pateikta rašytinė informacija bei kontaktinių konsultacijų. Iš 30 daugiabučių namų atstovai kreipėsi asmeniškai, kuriems padėjom susitvarkyti jungtinės veiklos bei bendrijų sutartis.  


Irena Haase. Kokie atlikti bendro naudojimo patalpų techninės priežiūros darbai?


Darius Mikelionis. Nuolatinės techninės priežiūros darbų sąrašas savivaldybės administracijos direktoriaus patvirtintas 2010 metais. Sąraše surašyta apie 100 paslaugų, kurios patenka į bendro naudojimo nuolatinės techninės priežiūros darbus, t.y. nuo smulkaus stogo remonto darbų iki pamatų plyšių užtaisymo, elektros smulkių technikos darbų ir t.t. 


Irena Haase. Šitiems darbams atlikti, kokie yra atlikti organizaciniai techniniai darbai.


Darius Mikelionis. Bendro naudojimo techninę priežiūrą, kuri yra dokumentinė, atliekame iš administravimo punkto, o techninės priežiūros paslauga susijusi su darbų organizavimu ir su darbų atlikimu. Tai realiai šios paslaugos pinigai naudojami smulkiems darbams. 


Irena Haase. Yra gyventojų nusiskundimai, kad nuolatinės gyvenamųjų namų būklės stebėjimo nėra. Manau, kad jūs turite žinoti, kad stebėjimas turi būti atliekamas kas mėnesį. Ar kas mėnesį atliekate bendro naudojimo pastatų stebėseną?  


Darius Mikelionis. Taip. Stebėjimas galimas ir apeiti namą bei apžiūrėti laiptines. Dokumentinė stebėsena būtina kartą per metus arba neeilinės apžiūros metu bei avarijų užfiksavimo aktai. Nuolatinį stebėjimą kas mėnesį atlieka darbuotojas, kuris platina mokestinius pranešimus. Žmonės sako, kad jie nemato kaip mes dirbam, tačiau mes atvykę neužeinam pas gyventojus ir nesakom, kad mes dabar stebime jūsų namą. 


Irena Haase. Ar pastatų būklės vertinimas yra dokumentuose užfiksuotas?


Darius Mikelionis. Taip. Apžiūros aktuose. 


Irena Haase. Siūlau priimti protokolinį sprendimą, kuriuo būtų pavesta savivaldybės administracijos direktoriui, kaip akcijų valdytojui, sudaryti komisiją arba darbo grupę, kuri išanalizuotų kaip UAB „Šakių komunalinis ūkis“ atlieka namų techninę priežiūrą bei pateiktų išvadas. 

Mindaugas Tarnauskas. Kontrolės komiteto posėdžio metu buvo pasakyta, kad pavaduotojas neatlieka jokių funkcijų, o jo funkcijas perėmė ir gali perimti kiti įmonės darbuotojai. Pateiktoje ataskaitoje matyti, kad įmonėje etatų struktūra yra optimali. Kaip yra iš tiesų? Ūkio komiteto posėdžio metu buvo pasakyta, kad yra dar ir žmogiškumas, nes žmogui iki pensijos liko tik 3 metai. Tai išeitų taip, kad rajono žmonės turės išlaikyti darbuotoją, kur, galbūt, geriau vienam gyvenamam namui pakeistume stogą. 


Darius Mikelionis. Nuo 2015 metų kartoju, kad pavaduotojo pareigybė, šioje įmonėje, yra per brangi. Tą patį sakau ir dabar. Etatų struktūra būtų optimali, jei nebūtų per brangios pareigybės. 


Bernardinas Petras Vainius. Vadovo buvo klausta ar reikalinga rajono savivaldybės tarybos pagalba sprendžiant problemas, kurios yra susikaupusios šioje įmonėje. Buvo gautas išsamus ir aiškus atsakymas. Kada planuojate problemas spręsti kartu su savivaldybės administracijos direktoriumi?

Darius Mikelionis. Būtinybė susitikti su savivaldybės administracijos direktoriumi priklausys nuo jūsų sprendimo. Dažnai su savivaldybės administracijos direktoriumi tariamės ir išsprendžiame daug darbinių klausimų. 


Arvydas Šlėderis. Po teisminių sprendimų yra padaryta žala įstaigai. Ką jūs, kaip įstaigos vadovas, galvojate daryti?

Darius Mikelionis. Konkretaus ir tvirto atsakymo pasakyti negaliu, o sakyti, bet ką, - nenoriu. 


Kęstutis Smirnovas. Darbuotojų skaičius buvo toks, kokį perėmėte, kai buvo kurta įmonė. Papildomas etatas atsirado tik tada, kai jį įsteigėte, o kai kuriuos darbuotojus, - neteisėtai atleidote. Teismas įrodė, kad darbuotojo atleidimas buvo neteisėtas ir už tai reikėtų pačiam prisiimti atsakomybę. 


Arvydas Šlėderis. Ar galima jūsų pateiktą atsakymą laikyti tuo, kad nesirengiate atlyginti jokios žalos?


Darius Mikelionis. Tvirtai ir konkrečiai atsakyti negali, o sakyti bet ką nenoriu. 


Arvydas Šlėderis. Ar jūs ruošiatės padengti žalą?


Darius Mikelionis. Sakiau, kad tvirtai ir konkrečiai atsakyti negaliu. 


Arvydas Šlėderis. Tai šis klausimas tada perduodamas savivaldybės administracijos direktoriui.  


NUSPRĘSTA:


1. Pavesti rajono savivaldybės administracijos direktoriui sudaryti komisiją arba darbo grupę, kuri išanalizuotų kaip UAB „Šakių komunalinis ūkis“ atlieka namų techninę priežiūrą bei pateiktų išvadas. 


2. Pritarti sprendimo projektui (sprendimas Nr. T-140).


BALSAVO: „už“ – 15, „susilaikė“ – 8.


23. SVARSTYTA. Pritarimo savivaldybės administracijos ir jai pavaldžių ir (arba) jos valdymo sričiai priskirtų viešųjų juridinių asmenų 2015 metų finansų kontrolės būklės ataskaitai klausimas. 


Pranešėja Egidija Grigaitienė, Biudžeto ir turto skyriaus vedėja.  


NUSPRĘSTA. Pritarti sprendimo projektui (sprendimas Nr. T-141).


BALSAVO: „už“ – 23 (vienbalsiai).

24. SVARSTYTA. Ilgalaikės paskolos ėmimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-142).


BALSAVO: „už“ – 22, „susilaikė“ - 1.

Iš posėdžių salės išėjo tarybos narys Mindaugas Tarnauskas. Toliau posėdyje dalyvauja 22 tarybos nariai. 


25. SVARSTYTA. Negyvenamųjų patalpų, esančių Plokščių seniūnijoje, Kubilių kaime, Nemuno g. 4, perdavimo asociacijai Kubilių krašto bendruomenės centrui pagal panaudos sutartį klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-143).


BALSAVO: „už“ – 22, „nedalyvavo balsavime“ - 1.

26. SVARSTYTA. Rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo papildymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-144).


BALSAVO: „už“ – 22, „nebalsavo“ - 1.

27. SVARSTYTA. Rajono savivaldybės tarybos 2015 m. kovo 26 d. sprendimu Nr. T-93 patvirtinto Rajono savivaldybės socialinio būsto, kaip rajono savivaldybės būsto fondo dalies, sąrašo papildymo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-145).


BALSAVO: „už“ – 22, „nebalsavo“ - 1.

28. SVARSTYTA. Panaudos sutarties su asociacija Senovės baltų atkuriamosios istorijos klubu „Sūduvos tauras“ nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja.   


NUSPRĘSTA. Pritarti sprendimo projektui (sprendimas Nr. T-146).


BALSAVO: „už“ – 22, „nebalsavo“ - 1.

29. SVARSTYTA. Valstybės turto pripažinimo netinkamu (negalimu) naudoti klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-147).


BALSAVO: „už“ – 22, „nebalsavo“ - 1.


30. SVARSTYTA. Turto nurašymo klausimas. 


Pranešėja Egidija Grigaitienė, Biudžeto ir turto skyriaus vedėja.    


NUSPRĘSTA. Pritarti sprendimo projektui (sprendimas Nr. T-148).


BALSAVO: „už“ – 22, „nebalsavo“ - 1.

31. SVARSTYTA. Pritarimo rekonstruoti pastatą klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-149).


BALSAVO: „už“ – 22, „nebalsavo“ - 1.

32. SVARSTYTA. Pritarimo Šakių socialinių paslaugų centro vadovo 2015 metų veiklos ataskaitai klausimas. 


Pranešėja Leonora Pocevičiūtė, Socialinės paramos skyriaus vedėja.  


Tautvydas Šukys. Pasitarus su Tėvynės Sąjungos – Lietuvos Krikščionys demokratai frakcijos seniūne bei Lietuvos valstiečių ir žaliųjų sąjungos bei Darbo partijos frakcijos nariais, vadovaudamasis Rajono savivaldybės tarybos 48.2. punktu siūlau daryti pertrauką, kad būtų suformuluotas tikslus protokolinis nutarimas ir aptarti su klausimo svarstymu susiję neaiškumai. 


Juozas Bertašius. Kiek laiko prašote pertraukai?


Tautvydas Šukys. 20 minučių. 


Juozas Bertašius. Skelbiu 20 minučių pertrauką.


Po pertraukos posėdyje dalyvauja 23 tarybos nariai. Toliau svarstomas klausimas „Dėl pritarimo Šakių socialinių paslaugų centro vadovo 2015 metų veiklos ataskaitai“.

NUSPRĘSTA. Nepritarti sprendimo projektui 

BALSAVO: „už“ – 9, „susilaikė“ – 13, „nebalsavo“ - 1.

Arvydas Šlėderis. Siūlau balsuoti už posėdžio pradžioje pateiktą protokolinį sprendimą. 


Romas Pukinskas. Buvo prašoma pertraukos, kurios metu turėjo būti suformuluotas protokolinis sprendimas.


Arvydas Šlėderis. Siūloma įpareigoti rajono savivaldybės administraciją atlikti Socialinių paslaugų centro vadovo ir veiklos auditą bei įpareigoti Socialinių paslaugų centro vadovą pripažinti netekusiu galios 2015 m. lapkričio 2 d. įsakymą Nr. V-539, kaip ekonomiškai nepagrįsta, nesuderinta su savivaldybės administracija bei prieštaraujantį įstaigos nuostatams. 


Eglė Dragūnaitytė. Ar mes galime įpareigoti pripažinti netekusiu galios priimtą sprendimą?


Arvydas Šlėderis. Vietos savivaldos 18 straipsnis tai leidžia daryti.   


Kęstutis Smirnovas. Siūlau įpareigoti rajono savivaldybės administraciją atlikti Socialinių paslaugų centro vadovo ir veiklos auditą. Kai bus gautos išvados, tada galėsime spręsti ką daryti toliau.  



Arvydas Šlėderis. Nesutinku su šiuo pasiūlymu. Kad įsakymas būtų pripažintas netekusiu galios tam pagrindas yra Socialinės paramos skyriaus bei Sveikatos ir socialinės politikos komiteto nepritarimas. Įsakymas yra ekonomiškai nepagrįstas ir prieštaraujantis teisės aktams. 


Irena Haase. Auditas turėtų įvertinti priimto teisės akto teisėtumą ir pagrįstumą.


Romas Pukinskas. Kam planuojama pavesti atlikti auditą?


Arvydas Šlėderis. Mes įpareigojame savivaldybės administracijos direktorių atlikti įstaigos vadovo ir veiklos auditą, o kas tai atliks, spręs savivaldybės administracijos direktorius. 


Juozas Bertašius. Siūlau balsuoti už tai, ar reikia priimti protokolinį sprendimą.


NUTARTA: Teikti protokolinį sprendimą.


BALSAVO: „už“ - 14, „susilaikė“ – 9.   

Juozas Bertašius. Prašau siūlyti konkretų protokolinį sprendimą.


Arvydas Šlėderis. Siūlau įpareigoti rajono savivaldybės administraciją atlikti Socialinių paslaugų centro vadovo ir veiklos auditą bei įpareigoti Socialinių paslaugų centro vadovą pripažinti netekusiu galios 2015 m. lapkričio 2 d. įsakymą Nr. V-539, kaip ekonomiškai nepagrįsta, nesuderinta su savivaldybės administracija bei prieštaraujantį įstaigos nuostatams.


Juozas Bertašius. Siūlau balsuoti už pateiktą protokolinį sprendimą.


NUTARTA. Nepritarti protokoliniam sprendimui. 


BALSAVO: „už“ -5, „prieš“ – 5, „susilaikė“ – 13.


Juozas Bertašius. Siūlau balsuoti už protokolinį sprendimą, kurį pateikė Kęstutis Smirnovas. 


Kęstutis Smirnovas. Siūlau atlikti Šakių socialinių paslaugų centro vadovo ir veiklos auditą. 


NUTARTA. Įpareigoti rajono savivaldybės administraciją Šakių socialinių paslaugų centre atlikti įstaigos vadovo ir veiklos auditą. 


BALSAVO: „už“ – 17, „susilaikė“ – 6. 


33. SVARSTYTA. Vienkartinės paramos Pranei Onai Jucaitienei skyrimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.  


NUSPRĘSTA. Pritarti sprendimo projektui (sprendimas Nr. T-150).


BALSAVO: „už“ – 23 (vienbalsiai).

Iš posėdžių salės išėjo tarybos narė Rima Rauktienė. Toliau posėdyje dalyvauja 22 tarybos nariai. 


34. SVARSTYTA. Asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja. Atsižvelgiant į  Sveikatos ir socialinės politikos komiteto išsakytas pastabas siūloma tvarkos 46 punktą išdėstyti taip: „Sprendimą dėl papildymo, pakeitimo, sustabdymo, nutraukimo ir kt. socialinių paslaugų, teikimo laikotarpiu priima administracijos direktorius ar jo įgaliotas asmuo paslaugas teikiančios įstaigos vadovo teikimu“ bei prieš kiekvieną tvarkoje numatytą terminą įrašyti žodžius „ne vėliau kaip per“. 

NUSPRĘSTA. Pritarti sprendimo projektui su pakeitimai tvarkos apraše (sprendimas Nr. T-151).


BALSAVO: „už“ – 22 (vienbalsiai).

Iš posėdžių salės išėjo tarybos narė Irena Haase. Toliau posėdyje dalyvauja 21 tarybos narys. 


35. SVARSTYTA. Rajono savivaldybės tarybos 2016 m. vasario 5 d. sprendimu Nr. T-3 patvirtintos Rajono savivaldybės melioracijos darbų 2016 metų programos papildymo klausimas.

Pranešėja Irena Žemaitienė, Žemės ūkio skyriaus vedėja.


NUSPRĘSTA. Pritarti sprendimo projektui (sprendimas Nr. T-152).


BALSAVO: „už“ – 21, „nedalyvavo balsavime“ - 1.

Į posėdžių salė grįžo tarybos narė Irena Haase. Toliau posėdyje dalyvauja 22 tarybos nariai. 


36. SVARSTYTA. Uždarosios akcinės bendrovės „Šakių vandenys“ 2016-2018 metų geriamojo vandens tiekimo ir nuotekų tvarkymo, paviršinių nuotekų tvarkymo veiklos ir plėtros plano patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-153).


BALSAVO: „už“ – 22 (vienbalsiai).


37. SVARSTYTA. Šakių „Berželio“ mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 

NUSPRĘSTA. Pritarti sprendimo projektui (sprendimas Nr. T-154).


BALSAVO: „už“ – 22 (vienbalsiai).

38. SVARSTYTA. Rajono savivaldybės tarybos 2016 m. vasario 18 d. sprendimo Nr. T-53 „Dėl pritarimo sutarčiai ir įgaliojimo suteikimo“ papildymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-155).


BALSAVO: „už“ – 22 (vienbalsiai).

39. SVARSTYTA. Savivaldybės biudžetinės įstaigos Sintautų kultūros centro Keturnaujienos laisvalaikio salės ir Veršių laisvalaikio salės uždarymo klausimas.


Pranešėja Augenija Julė Kasparevičienė, Kultūros ir turizmo skyriaus vedėja.

NUSPRĘSTA. Pritarti sprendimo projektui (sprendimas Nr. T-156).


BALSAVO: „už“ – 22 (vienbalsiai).

40. SVARSTYTA. Savivaldybės biudžetinės įstaigos Sintautų kultūros centro nuostatų patvirtinimo klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.

NUSPRĘSTA. Pritarti sprendimo projektui (sprendimas Nr. T-157).


BALSAVO: „už“ – 22 (vienbalsiai).

41. SVARSTYTA. Rajono savivaldybės teritorijoje esančių kapinių sąrašo sudarymo ir skelbimo interneto svetainėje tvarkos aprašo patvirtinimo klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.

NUSPRĘSTA. Pritarti sprendimo projektui (sprendimas Nr. T-158).


BALSAVO: „už“ – 21, „susilaikė“ - 1.

42. SVARSTYTA. Pritarimo projektui „Ekologinio turizmo plėtra“ klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.

NUSPRĘSTA. Pritarti sprendimo projektui (sprendimas Nr. T-159).


BALSAVO: „už“ – 22 (vienbalsiai).

43. SVARSTYTA. Pritarimo projektui „Draugystės parkai-2“ klausimas. 


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-160).


BALSAVO: „už“ – 22 (vienbalsiai). 

44. SVARSTYTA. Pritarimo projektui „Tvari Šešupės euroregiono plėtra pristatant kultūrinį ir gamtinį paveldą“ klausimas. 


Pranešėjas Vitas Girdauskas, Regioninės plėtros skyriaus vedėjas.

NUSPRĘSTA. Pritarti sprendimo projektui (sprendimas Nr. T-161).

BALSAVO: „už“ – 22 (vienbalsiai). 


45. SVARSTYTA. Rajono savivaldybės tarybos 2014 m. balandžio 30 d. sprendimo Nr. T-171 „Dėl pritarimo projektui „Šakių rajono savivaldybės kultūros centro pastato rekonstravimas“ pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-162).


BALSAVO: „už“ – 22 (vienbalsiai).

46. SVARSTYTA. Rajono savivaldybės tarybos 2015 m. spalio 16 d. sprendimo Nr. T-190 „Dėl pritarimo projekto „Šakių rajono savivaldybės socialinio būsto plėtra“ rengimui ir įgyvendinimui“ dalinio pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas. Sprendimo projekto 2.2. punkte po žodžio „pasirašyti“ siūloma įrašyti žodžius „paraiškas finansuoti projektą ir visus kitus“.  


NUSPRĘSTA. Pritarti sprendimo projektui  su pataisomis 2.2. punkte jį išdėstant taip: „Regioninės plėtros skyriaus projektų koordinatorę Rasą Liubamirskaitę Lietuvos Respublikos norminių aktų nustatyta tvarka pasirašyti paraiškas finansuoti projektą ir visus kitus su projekto įgyvendinimu susijusius dokumentus“ (sprendimas Nr. T-101).


BALSAVO: „už“ – 22 (vienbalsiai).

47. SVARSTYTA. Pritarimo projektui „Sintautai-Goldap-3“ klausimas. 


Pranešėjas Vitas Girdauskas, Regioninės plėtros skyriaus vedėjas.  

NUSPRĘSTA. Pritarti sprendimo projektui (sprendimas Nr. T-164).


BALSAVO: „už“ – 22 (vienbalsiai).

Iš posėdžių salės išėjo tarybos narė Irena Haase. Toliau posėdyje dalyvauja 21 tarybos narys. 


48. SVARSTYTA. melioracijos sistemų naudotojų asociacijos „Nyka“ investicinio projekto „Melioracijos sistemų rekonstravimas Šakių rajono Gerdžiūnų kadastrinėje vietovėje“ rengimo ir įgyvendinimo klausimas. 


Pranešėja Irena Žemaitienė, Žemės ūkio skyriaus vedėja.


NUSPRĘSTA. Pritarti sprendimo projektui (sprendimas Nr. T-165).


BALSAVO: „už“ – 21, „nedalyvavo balsavime“ - 1.

49. SVARSTYTA. Slavikų melioracijos sistemų naudotojų asociacijos investicinio projekto „Melioracijos sistemų rekonstravimas Šakių rajono Slavikų kadastrinėje vietovėje“ rengimo ir įgyvendinimo klausimas. 


Pranešėja Irena Žemaitienė, Žemės ūkio skyriaus vedėja.


NUSPRĘSTA. Pritarti sprendimo projektui (sprendimas Nr. T-166).


BALSAVO: „už“ – 21, „nedalyvavo balsavime“ - 1.

Į posėdžių salę grįžo tarybos narė Irena Haase. Toliau posėdyje dalyvauja 22 tarybos nariai. 

***


Aistė Pušinaitytė. Probacijos tarnybos misija - siekti visuomenės saugumo užtikrinimo, parenkant probacijos tarnybos priežiūroje esančiam asmeniui jo integracijos į visuomenę poreikius atitinkančias, racionalias ir humaniškas socialinio-teisinio poveikio priemones. Tikslas - vykdyti probacijos tarnybos priežiūroje esantiems asmenims teismo nuosprendžiu (nutartimi) paskirtą probaciją, paskirtas bausmes, nesusijusias su laisvės atėmimu (išskyrus turtinių teisių apribojimo bausmes), baudžiamojo ir auklėjamojo poveikio priemones ir padėti asmenims, esantiems probacijos tarnybos registruose, integruotis į visuomenę. Veiklos sritys – probacija; viešieji darbai ir laisvės apribojimo bausmės; baudžiamojo poveikio priemonės; auklėjamojo poveikio priemonės; socialinio tyrimo išvadų rengimas; asmens socialinės aplinkos tyrimas. 


Probacijos tarnybos pareigūnai vykdo Pataisos namų pavedimus ištirti nuteistojo ir ruošiamo lygtinai paleisti socialinę aplinką planuojamoje gyvenamojoje vietoje ir informuoja ar konkrečiam asmeniui gali būti taikoma intensyvi priežiūra.


Pareigūnai nuteistojo gyvenamojoje vietoje susitinka su jo artimaisiais ir vertina visas aplinkybes dėl galimybės taikyti intensyvią priežiūrą. Probacijos tarnybos pareigūnai vykdo intensyvią probuojamojo priežiūrą – tai yra, kad pagal nustatytą dienotvarkę, probuojamojo buvimo vietos  kontrolę vykdo  elektroninėmis stebėjimo priemonėmis. Per 2015 metus intensyvi priežiūra elektroninio stebėjimo priemonėmis buvo vykdoma 54  Probacijos tarnybos priežiūroje esantiems asmenims. Ji skiriama trijų mėnesių laikotarpiui, atsižvelgus į rizikos lygį, nuteistojo elgesį probacijos laikotarpiu, užimtumą ir kitas svarbias aplinkybes ji gali būti pratęsta. Intensyvi priežiūra per 2015 m. buvo pratęsta 2 probuojamiesiems.


Specialiosios techninės priemonės naudojamos, kai įtariama, kad probuojamasis yra apsvaigęs nuo psichiką veikiančių medžiagų ir sutinka būti patikrintas. Jei probuojamasis atsisako bendros būklės įvertinimo ir nesutinka būti patikrintas specialiomis priemonėmis, probuotojas konstatuoja, kad probuojamasis yra apsvaigęs.


Teisės pažeidėjo keliama rizika įvertinama OASys metodika. Įvertinama, kiek tikėtina, kad teisės pažeidėjas  pakartotinai nusikals. 


OASys metodikos pagalba yra įvertinami kriminogeniniai veiksniai, įtakojantys teisės pažeidėjo pakartotinio nusikalstamumo riziką ir tai leidžia individualaus probuojamojo priežiūros plane individualizuoti probacijos priemones ir siekti sėkmingos probuojamojo resocializacijos ir reintegracijos į bendruomenę. 


Sudarant asmeniui individualų priežiūros planą: numatomi individualūs susitikimai su asmeniu probacijos tarnyboje ar jo gyvenamojoje vietoje; palaikomas ryšys su šeimos nariais, jie informuojami, kad gali įsitraukti į nuteistojo asmens resocializacijos procesą, dalyvauti numatytose priemonėse, taip pat gali siūlyti priemones, turinčias teigiamos įtakos asmens resocializacijai; suplanuojamos individualios probacijos sąlygų kontrolės priemonės.


Taikomos elgesio korekcijos programos. „Tik tu ir aš“, „EPP“, ,,EQUIP” ir pilotinė programa ,,Smurtinio elgesio korekcija bausmių vykdymo sistemoje“. Šios programos yra vykdomos Probacijos tarnybose. Elgesio pataisos programas rekomenduojama lankyti ir nevyriausybinėse organizacijose ar kitose įstaigose. Kauno mieste aktyviai su smurtaujančiais vyrais dirba Kauno apskrities ,,Vyrų krizių centras“. 


Kauno apygardos probacijos tarnyba kartu su kitomis institucijomis 2014 metų pabaigoje pasirašė 2 bendradarbiavimo sutartis Marijampolės ir Kauno rajono savivaldybių teritorijose dėl darbo su  smurtautojais probacijos tarnyboje sisteminį modelio kūrimo, kurį sėkmingai plėtojo 2015 metais. Sutarties tikslas - padėti Kauno apygardos probacijos tarnybos priežiūroje esantiems smurtaujantiems asmenims, tarp jų ir nepilnamečiams, spręsti socialines, psichologines problemas, padėti prižiūrimiems asmenims reabilituotis ar reintegruotis į visuomenę, vykdyti jų elgesio korekciją, taip pat teikti socialinę, psichologinę pagalbą nukentėjusiems nuo smurto asmenims. Marijampolėje sudaryta penkiašalė bendradarbiavimo sutartis dėl darbo su smurtautojais sisteminio modelio kūrimo. Sutarties šalys: Kauno apygardos probacijos tarnyba, Marijampolės savivaldybės administracija, Marijampolės apskrities vyriausiasis policijos komisariatas, Marijampolės apskrities vyrų krizių centras, Marijampolės asociacija „Samarija“ gailestingumo namai. Kaune sudaryta septynšalė bendradarbiavimo sutartis dėl sisteminio modelio kūrimo. Sutarties šalys: Kauno apygardos probacijos tarnyba, Kauno rajono savivaldybės administracija, Kauno apskrities policijos komisariatas, Kauno apskrities vyrų krizių centras, Kauno apskrities moterų krizių centras, Kauno rajono savivaldybės visuomenės sveikatos biuras, SBĮ Kauno rajono socialinių paslaugų centras.


Nuo 2014 m. lapkričio mėn. Kauno apygardos probacijos tarnybos prižiūrimi jaunuoliai, dalyvauja Viešosios įstaigos „Žalgirio krepšinio centras“ vykdomame socialiniame projekte „One Team“. Projekto metu organizuojami sportinio ir diskusinio pobūdžio užsiėmimai, susitikimai su „Žalgirio“ klubo projekto „One Team“ ambasadoriais, „Žalgirio“ fanų klubo atstovais. Aktyviausi jaunuoliai turi galimybes stebėti „Žalgirio“ rungtynes, kurios vyko Kauno „Žalgirio“ arenoje. Per 20158 m. Projekte dalyvavo 31 prižiūrimas jaunuolis.


Savanoriška veikla. Jau tradicija tapo probacijos tarnybos pareigūnų, savanorių bei prižiūrimų asmenų savanoriškas dalyvavimas įvairiose akcijose - Lietuvos švarinimo akcijoje „Darom“; ,,Maisto banko“; kapų tvarkymo ir kt. Probacijos tarnybos priežiūroje esantiems jaunuoliams organizuojamos įvairios varžybos (futbolo, krepšinio) bei stovyklas.


Savivaldybės probacijos skyriuje, veikiančiame Šakių r. savivaldybės teritorijoje per visus 2015 m. į duomenų registrą buvo įtraukta 220 prižiūrimų asmenų. 2016 m. sausio 1 d. duomenų registre buvo 96 asmenys (32 dirbantys), iš jų 7 nepilnamečiai, iš kurių mokėsi 6. 2015 m. intensyvi priežiūra buvo taikyta 2 asmenims.


Bernardinas Petras Vainius. Ar gali bendruomenės tikėtis pranešimo kam ir kokiems asmenims bei kokios apribojimo teisės yra padarytos jeigu asmenys nuteisti liktinai?


Edita Matusevičienė. Probacijos tarnyba mielai bendradarbiautų su bendruomene, tačiau nesulaukiame atsakymo iš jūsų bendruomenės. Kad visuomenė žinotų, jog mes vykdome veiklą, mes organizuojame susitikimus. 
***


Mindaugas Tarnauskas. Šakių rajono savivaldybės taryba kovo 18 d., sprendimu TSP-104, patvirtino Šakių rajono savivaldybės kūno kultūros ir sporto projektų finansavimo nuostatus. Remiantis minėtais nuostatais buvo organizuotas sporto projektų finansavimo konkursas, kuriame didžiausios rėmimo sumos kaip ir kiekvienais metais numatytos tarybos narių vadovaujamoms įstaigoms. Prašau pateikti aiškią, argumentuotą, kriterijais pagrįstą informaciją, kodėl vienai ar kitai sporto organizacijai buvo numatyta tokia rėmimo suma, kokia buvo numatyta. Prašau pateikti informaciją dėl Tarybos narių vadovaujamų įstaigų lėšų atsiskaitymo ir panaudojimo už praėjusius metus (pridedama).

***


Raminta Bastytė. Dėl Šakių rajono savivaldybės seniūnijų kasmetinių veiklos ataskaitų pristatymo visuomenei prieinamumo ir viešinimo. Kreipiuosi į Jus su prašymu dėl Šakių rajojno savivaldybės seniūnų veiklos ataskaitų pristatymo gyventojams, šių ataskaitų prieinamumo internetinėje erdvėje bei viešinimo. Noriu atkreipti dėmesį į nuolatinius gyventojų paklausimus dėl situacijos jų gyvenamosiose seniūnijose bei informacijos stokos viešojoje erdvėje, rajono informavimo priemonėse apie seniūnijų vykdomas funkcijas, teikiamas viešąsiąs paslaugas, nuveiktus darbus bei problematiką. Raginu visus seniūnus teikiant veiklos ataskaitas, kurias turite teikti ne rečiau kaip kartą per metus, seniūnaičių sueigai ir savivaldybės administracijos direktoriui, į šiuos pristatymus kviesti ir seniūnijos gyventojus, taip pat apie organizuojamą susitikimą su gyventojais informuoti ir visus Šakių rajono savivaldybės tarybos narius. Neabejoju, kad tai gerintų mūsų visų bendravimą bei bendradarbiavimą. Atsižvelgiant į tai, kad gyvename sparčiai besikeičiančioje aplinkoje, kai informacinių technologijų pagalba galime supaprastinti informacijos prieinamumą, padidinti jos sklaidą, greičiau reaguoti į gyventojų paklausimus, siūlymus ir t.t., siūlau visoms seniūnijoms susikurti populiariausiame socialiniame tinkle Facebook paskyrą (nieko nekainuoja, valdymas nesudėtingas) ir ją naudoti kaip vieną iš bendravimo priemonių su gyventojais, viešinti aktualią seniūnijos informaciją, skelbti kasmetines veiklos ataskaitas. Žinoma, tai tinka visoms Šakių rajono organizacijoms, savo veikloje siekiančioms viešumo, skaidrumo, operatyvumo. Nebijokime būti kitokie, ryžkimės pokyčiams, būkime pirmoji savivaldybė, kuri šią idėją įgyvendintų visos savivaldybės mastu!

***


Antanas Vincas Bacevičius (kalba netaisyta). Praėjusioje sesijoje mes kalbėjomės ir aš prisistačiau, kad esu tas žmogus ką jūs išgirdot. Ir sakiau, kad man neatsako į tuos klausimus, kuriuos aš jums pateikiu. Šiandien aš turiu mero atsakymus, o iš Antikorupcijos komisijos jau du mėnesiai nebeturiu. Tai man ir kyla klausimas, kodėl aš negaunu iš Antikorupcijos komisijos ką aš čia jum pristatau medžiagą, pasakau koki klausimai yra, kokios problemos, jis yra nesprendžiamas. Yra ir kitas klausimas, kuris dar 250 tų žmonių tęsiasi jau virš metų. Buvau surinkęs 250 žmonių parašus bet taip ir neatsakot. Jūs sakot, kad jau atsakėt ir jau užbaigta, bet jūs pasižiūrėkit ką jūs atsakot. Aš turiu visus jūsų atsakymus. 


Juozas Bertašius. Mes visi žinom kaip yra atsakyta. Prašome kalbėti iš esmės pirmu klausimu, o antru klausimu aš išjungsiu transliaciją ir daugiau nenoriu girdėti daugiau kaltinimų, kurie susieti su kriminaliniais išsireiškimais. 


Antanas Vincas Bacevičius. Aš jokio kriminalinio nusikaltimo nepadarau, jeigu jums pasakau kokios yra problemos ir kodėl jos nesprendžiamos. Pagal Lietuvos Respublikos Konstitucijos 33 straipsnį yra pasakyta, kad kiekvienas Lietuvos pilietis privalo dalyvauti sargyboje. Jūs turite tarnauti žmonėms, o ne žmonės jums. Pacituosiu ką rašo spaudoje „Garbę ir orumą žada ginti teisme“, „vienintelis tarybos narys Romas Pukinskas pareiškė, kad čia buvo paskleistas melas“. Kokį melą aš jums pasklaidžiau? Pasakykit. Aš jums sakiau, kad aš esu apdovanotas Lietuvos Respublikos už nuopelnus. Jūs galėjot pastovėt Sausio 13-ąją, Šakiuose man reikėjo atlikti, Kaune atlikau ir už tuos žygdarbius.. Valstybė žino kas darėsi tada buvo visi šitie reikalai. O šiandien kuo jūs mane skaitot? Melagiu. Tai šitas yra gražu? Jūs Lietuvos išrinkti atstovai esat. Ką daro Zaremba būdamas KGB, tai jūs tarybos nariai kreipkitės į Seimą ir jūs sužinosit. Kad yra priimtas įstatymas, kuris reglamentuoja, kad kiekvienas komunistų partijos dirbantis sekretorius, vykdomojo komiteto...

Juozas Bertašius. Jūs kartojate tą pačią kalbą, kurią sakėte praeitą kartą, todėl aš jus stabdau. Kai kalbėsite rimtais klausimais visada prašome į tribūną. 

Romas Pukinskas. Praeitą kartą aš pasakiau, kad melas buvo paskleistas kalbant apie Bacevičių, kadangi jis sakė, kad Antikorupcijos komisija visiškai nesivadovavo jo pateiktu pareiškimu. Kovo 3 d. vyko Antikorupcijos komisijos posėdis, kuriame buvo svarstomi 6 klausimai. Antru klausimu buvo svarstomas Antano Vinco Bacevičiaus pareiškimas antikorupcijos komisijai. Cituoju protokolą: „A.V.BACEVIČIUS. Prašau išsiaiškinti, už kokį periodą ir už kokias suteiktas paslaugas man yra priskaičiuota UAB „Šakių šilumos tinklai“ skola. R. PUKINSKAS. Pastebiu, jog pareiškėjas nepateikė prašyme nurodytų apmokėjimų sąskaitų, bet prašymą siūlau nagrinėti. NUSPRĘSTA. Pavesti Šakių rajono savivaldybės administracijos Ūkio skyriui išsiaiškinti, už kokį laikotarpį ir kokią sumą Antanas Vincas Bacevičius neapmokėjęs UAB „Šakių šilumos tinklai“ įmonei už suteiktas paslaugas: šildymą, gyvatuką ir karštą vandenį. Atsakymą pateikti Antikorupcijos komisijai ir Antanui Vincui Bacevičiui oficialiu raštu“. Atsakymas iš Ūkio skyriaus buvo gautas, tačiau Antikorupcijos komisija vadovaujasi savo nuostatais ir renkasi ne rečiau kaip kas ketvirtį, todėl komisija planuoja posėdžiauti tik kitą savaitę ir parengti atsakymą A.V.Bacevičiui. 

Posėdžio pirmininkas




Juozas Bertašius

Posėdžio sekretorė

